ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड -19 मुळे झालेल्या मृत्यूंच्या आकडेवारीतील कल्पित  आणि तथ्य
कोविड -19 मृत्यूंवरील एचएमआयएस आणि सीआरएस यांच्या माहितीची तुलना करून काढलेले निष्कर्ष चुकीचे आणि अनुमानाने वर्तवलेले अंदाज आहेत.
भारतात कोविड -19 मृत्यूची नोंद करण्यासाठी एक सक्षम यंत्रणा आहे.
राष्ट्रीय आरोग्य अभियानाच्या आरोग्य व्यवस्थापन माहिती यंत्रणेच्या  आकडेवारीच्या आधारे कोविड -19 मुळे अधिक संख्येने झालेल्या मृत्यूंच्या आकडेवारीच्या अंदाजाची नोंद करणारे काही वृत्तांत माध्यमांतून प्रसिद्ध करण्यात आले आहेत. या वृत्तांतात नागरी नोंदणी प्रणाली  आणि एचएमआयएस यामधील माहितीची तुलना, चुकीचे अनुमान काढण्यासाठी करण्यात आली आहे. असे तर्क आणि अनुमान यांना कोणताही ठोस आधार नाही.
एचएमआयएसमध्ये झालेल्या मृत्यूची नोंद करत, या वृत्तांमध्ये असेही म्हटले आहे,की “इतर माहिती उपलब्ध नसतानाही, या सर्व मृत्यूंना कोविड -19 चे मृत्यू असेच मानले पाहिजे”. माध्यमांतील वृत्तांनुसार 2,50,000 हून अधिक मृत्यूंचे कारण अज्ञात आहे. कोणत्याही ठोस माहितीच्या आधाराशिवाय कोविड -19 हे,या मृत्यूंचे कारण समजणे हे पूर्णतः तर्कदुष्ट आहे आणि असे अनुमान हा केवळ कल्पनाशक्तीच्या आधारे वर्तवलेला अंदाज आहे.
कोविड माहिती व्यवस्थापनाच्या दृष्टिकोनातून केंद्र सरकार पारदर्शक आहे आणि कोविड -19 संबंधित सर्व मृत्यूची नोंद ठेवण्याची एक सशक्त यंत्रणा सरकारकडे अस्तित्त्वात आहे, याचा पुनरुच्चार सरकार करत आहे. सर्व राज्ये आणि केंद्रशासित प्रदेशांना या विशिष्ट प्रणालीद्वारे ही माहिती, सतत अद्ययावत करण्याची जबाबदारी देखील सोपविण्यात आली आहे. मृत्यूच्या संख्येतील विसंगती टाळण्यासाठी,जागतिक आरोग्य संघटनेच्या
आयसीडी -10 कोड नुसार, भारतीय वैद्यकीय संशोधन परिषदेने  भारतातील कोविड-19 संबंधित मृत्यूची योग्य नोंद करण्यासाठी उचित मार्गदर्शन केले आहे.
याच विहित मार्गदर्शक सूचनांच्या अनुषंगाने, विविध प्रकारे औपचारिक माहितीचे प्रसारण करुन,अनेक व्हिडिओ कॉन्फरन्सद्वारे आणि केंद्रीय समिती तैनात करुन त्याद्वारे राज्ये आणि केंद्रशासित प्रदेशांना मृत्यूंची बिनचूक नोंदणी करण्याची विनंती करण्यात आली आहे. केंद्रीय आरोग्य मंत्रालयानेही दररोज जिल्हावार रुग्णसंख्या आणि मृत्यू यांची नोंदणी करण्यावर देखरेख ठेवण्यासाठी नियमित सक्षम अहवाल यंत्रणेची आवश्यकता असावी, यावर जोर दिला आहे.
हे सर्वांना माहित आहे, की कोविड-19 महामारीसारख्या, एखाद्या गहन आणि दीर्घकाळापर्यंत चालणाऱ्या सार्वजनिक आरोग्य संकटाच्या काळात मृत्यूंची माहिती आणि संपूर्ण देशभरात त्या रोगात मृत्यूमुखी पडलेल्यांची संख्या यांचा योग्यरित्या आयोजित केलेला अभ्यास, सामान्यत: अशा घटना घडल्यानंतरच केला जातो, ज्यावेळी मृत्यूंची माहिती विश्वसनीय स्त्रोतांकडून उपलब्ध होते. तरीही अशा अभ्यासासाठी असलेल्या कार्यपद्धती व्यवस्थित असून त्या प्रस्थापित झालेल्या आहेत, माहितीचे स्रोत परिभाषित केलेले आहेत तसेच मृत्यू दर मोजून वैध निष्कर्ष काढता येण्यासाठी देखील यंत्रणा आहे.
युवा व्यवहार आणि क्रीडा मंत्रालय
राष्ट्रीय क्रीडा पुरस्कार-2018 ची घोषणा, मीराबाई चानू आणि विराट कोहली यांना राजीव गांधी खेलरत्न पुरस्कार जाहीर
नवी दिल्ली, 20 सप्टेंबर 2018
क्रीडा क्षेत्रातील सर्वोत्कृष्ट कामगिरीसाठी दरवर्षी राष्ट्रीय पुरस्कार दिले जात आहेत. यावर्षीच्या विविध क्रीडा पुरस्कारांची आज घोषणा करण्यात आली. हे पुरस्कार पुढील प्रमाणे:-
- राजीव गांधी खेलरत्न-2018
- एस. मीराबाई चानू- भारोत्तोलन
- विराट कोहली- क्रिकेट
- द्रोणाचार्य पुरस्कार– 2018
- सुभेदार चेनंदा अच्चय्या कुटप्पा– मुष्टियुद्ध
- विजय शर्मा– भारोत्तोलन
- ए. श्रीनिवास राव- टेबल टेनिस
- सुखदेव सिंग पन्नू- धावपटू
- क्लॅरेन्स लोगो- हॉकी 
- तारक सिन्हा- क्रिकेट 
- जीवन कुमार शर्मा- ज्युडो 
- व्ही.आर.बीडू- धावपटू 
- अर्जुन पुरस्कार- 2018
- नीरज चोप्रा-धावपटू
- नायब सुभेदार जीनसन जॉनसन-धावपटू
- हीमा दास- धावपटू
- नेलाकुरथी सिक्की रेड्डी- बॅडमिंटन
- सुभेदार सतीश कुमार- मुष्टियुद्ध
- स्मृती मानधना- क्रिकेट
- शुभंकर शर्मा- गोल्फ
- मनप्रित सिंग-हॉकी
- सविता-हॉकी
- कर्नल रवी राठोड- पोलो
- राही सरनोबत- नेमबाजी
- अंकुर मित्तल- नेमबाजी
- श्रेयसी सिंग- नेमबाजी
- मनिका बत्रा- टेबल टेनिस
- जी. साथियन- टेबल टेनिस
- रोहन बोपन्ना- टेनिस
- सुमित- कुस्ती
- पुजा कडियन- वुशू
- अंकूर धामा- पॅरा ॲथलिटिक्स
- मनोज सरकार- पॅरा बॅडमिंटन
- ध्यानचंद पुरस्कार- 2018
- सत्यदेव प्रसाद- तिरंदाजी
- भारत कुमार छेत्री- हॉकी
- बॉबी अलॉयसियस- धावपटू
- चौगले दादू दत्तात्रय- कुस्ती
- राष्ट्रीय खेल प्रोत्साहन पुरस्कार- 2018
- उदयोन्मुख आणि युवा प्रतिभेची निवड आणि प्रोत्साहन- राष्ट्रीय इस्पात निगम लिमिटेड
- कॉर्पोरेट सामाजिक जबाबदारीच्या माध्यमातून खेळांना प्रोत्साहन- जेएसडब्ल्यू स्पोर्टस्
- विकासासाठी खेळ- इशा आउटरीच
- मौलाना अबुल कलाम आजाद चषक 2017-18
- गुरु नानक देव विद्यापीठ, अमृतसर
राष्ट्रपती भवनात 25 सप्टेंबर 2018 रोजी होणाऱ्या विशेष समारंभात राष्ट्रपतींच्या हस्ते हे पुरस्कार प्रदान करण्यात येतील. साडे सात लाख रुपये रोख, पदक आणि प्रमाणपत्र असे राजीव गांधी खेल रत्न पुरस्काराचे स्वरुप आहे. अर्जुन, द्रोणाचार्य आणि ध्यानचंद पुरस्कार विजेत्यांना प्रत्येकी पाच लाख रुपये रोख, मानचिन्ह आणि प्रमाणपत्र दिले जातील. राष्ट्रीय खेल प्रोत्साहन पुरस्कार विजेत्यांना चषक आणि प्रमाणपत्र दिले जाईल. आंतर विद्यापीठ स्पर्धेत अव्वल कामगिरी करणाऱ्या विद्यापीठाला मौलाना अबुल कलाम आजाद चषक, 10 लाख रुपये रोख आणि प्रमाणपत्र दिले जाईल.
N.Sapre/S.Kane/P.Malandkar
(Visitor Counter : 254
कृषी मंत्रालय
केंद्रीय कृषी आणि शेतकरी कल्याण मंत्र्यांनी नेदरलॅण्डच्या उपपंतप्रधान आणि कृषी, निसर्ग आणि अन्न गुणवत्ता मंत्री कॅरोला स्काऊटॅन यांची भेट घेतली
कृषी आणि संबंधित क्षेत्रातील भागीदारी अधिक बळकट करण्यासंदर्भात भारत आणि नेदरलॅण्ड दरम्यान चर्चा
लहान आणि किरकोळ शेतकऱ्यांना परवडेल अशा तंत्रज्ञानावर लक्ष केंद्रीत करतानाच भारताच्या शेती क्षेत्रात आधुनिक तंत्रज्ञानावर केंद्रीय कृषी मंत्र्यांचा जोर
नवी दिल्ली, 24 मे 2018
केंद्रीय कृषी आणि शेतकरी कल्याण मंत्री राधामोहन सिंह यांनी आज नवी दिल्लीत, कृषी भवन येथे नेदरलॅण्डच्या उपपंतप्रधान आणि कृषी, निसर्ग आणि अन्न गुणवत्ता मंत्री कॅरोला स्काऊटॅन यांची भेट घेतली. यावेळी सिंह यांनी उभय देशातील कृषी आणि संबंधित क्षेत्रातील भागीदारी अधिक बळकट करण्याची इच्छा व्यक्त केली.
वर्ष 2022 पर्यंत शेतकऱ्यांचे उत्पन्न दुप्पट करण्याचा सरकारचा संकल्प आहे याचा पुनरुच्चार सिंह यांनी यावेळी केला. भारतीय कृषी क्षेत्रात आधुनिक तंत्रज्ञानाच्या गरजेवर त्यांनी यावेळी जोर दिला. हरितगृह तसेच फुले, झाडे आणि भाज्या लागवडीमध्ये आणि पशुधन आणि वनस्पती लागवडीसारख्या क्षेत्रामध्ये वैविध्य आणण्यात नेदरलॅण्ड जागतिक क्रमवारीत अव्वल स्थानावर आहे, असे सिंह म्हणाले.
मार्च 2018 मध्ये संयुक्त कार्यगटाचे नियमित आयोजन केल्याबद्दल सिंह यांनी आनंद व्यक्त केला. यामध्ये विविध मुद्यांवर विस्तृत चर्चा करण्यात आली. 2021 पर्यंतची कृती योजना तयार करण्यात आली.
केंद्रीय कृषी मंत्री म्हणाले की, इंडो डच सहकार्याच्या मुख्य यशामुळे महाराष्ट्रातील बारामती येथे भाज्यांसाठी उत्कृष्टता केंद्र सुरू झाले आहे. महाराष्ट्रातल्या तळेगाव येथे दुसरे उत्कृष्टता केंद्र लवकरच सुरू होणार आहे.
B.Gokhale/S.Mhatre/P.Kor
(Visitor Counter : 69
पंतप्रधान कार्यालय
नागालँडच्या मुख्यमंत्र्यांनी घेतली पंतप्रधानांची भेट
नवी दिल्ली, 13 मार्च 2023
नागालँडचे मुख्यमंत्री नेफियु रिओ यांनी आज नवी दिल्लीत पंतप्रधान नरेंद्र मोदी यांची भेट घेतली.
पंतप्रधान कार्यालयाने ट्विट केले की ;
"नागालँडचे मुख्यमंत्री नेफियु रिओ यांनी पंतप्रधान नरेंद्र मोदी यांची भेट घेतली."
S.Kane/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
कोविड-19 संसर्गाच्या परिस्थितीचा आढावा घेण्यासाठी प्रधानमंत्र्यांनी घेतली बैठक
नवी दिल्ली, 18 मार्च 2020
कोविड-19 विषाणूच्या संसर्गाला अटकाव करण्यासाठी देशभरात सुरु असलेल्या उपाययोजनांची माहिती घेण्यासाठी प्रधानमंत्री नरेंद्र मोदी यांनी काल नवी दिल्ली इथे आढावा बैठक घेतली. या विषाणूचा संसर्ग निश्चित करण्यासाठीच्या चाचण्यांच्या सुविधा वाढविण्याबरोबरच रोगाचा प्रसार रोखण्यासाठी देशात सध्या सुरु असलेली तयारी भविष्यात आणखी जोमाने करण्यासाठीच्या प्रयत्नांची या बैठकीत चर्चा करण्यात आली.
कोविड-19 च्या संकटाचा सामना करण्यासाठीच्या प्रयत्नांमध्ये अधिकाधिक व्यक्ती, स्थानिक समुदाय आणि संस्थांचा सक्रीय सहभाग मिळवण्याच्या मुद्यावर प्रधानमंत्र्यांनी जोर दिला. भविष्यात यासंदर्भात हाती घ्यायच्या उपक्रमांबाबत सखोल चर्चा करायची विनंती त्यांनी सर्व सरकारी अधिकारी आणि तंत्रज्ञांना केली.
कोविड-19 या रोगाशी सामना करण्यासाठी युद्धपातळीवर पहिल्या फळीत काम करीत असलेल्या सर्व राज्य सरकार प्रशासन, आरोग्य विभाग, निमवैद्यकीय कर्मचारी, लष्करी आणि निमलष्करी दले, हवाई वाहतूक विभाग, महानगरपालिका यात कार्यरत कर्मचारी आणि इतर सर्व सहभागी व्यक्तींबाबत त्यांनी कृतज्ञता व्यक्त केली आहे.
प्रधानमंत्री उद्या दि. 19 मार्च रोजी रात्री 8 वाजता देशाला संबोधित करणार आहेत. या भाषणातून ते कोविड-19 रोगाशी संबंधित विविध मुद्द्यांबाबत आणि या रोगाशी सामना करण्यासाठीच्या प्रयत्नांबाबत देशवासियांना माहिती देतील.
B.Gokhale/S.Chitnis/P.Kor
(Visitor Counter : 144
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमध्ये 18 टक्के जलसाठा उपलब्ध
नवी दिल्ली, 22 जून 2018
देशातील महत्त्वाच्या 91 धरणातल्या जलसाठ्यांमध्ये 21 जून 2018 रोजी संपलेल्या सप्ताहामध्ये 29.668 अब्ज घनमीटर पाणी शिल्लक असून, एकूण साठवणूक क्षमतेच्या ते 18 टक्के इतके आहे. गेल्या वर्षीच्या याच कालावधीतील साठ्याच्या 101 टक्के इतका हा साठा आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 3.95 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 13 टक्के पाणीसाठा उपलब्ध आहे.
N.Sapre/S.Kane/D.Rane
(Visitor Counter : 51
कार्मिक, सार्वजनिक तक्रार आणि निवृत्ती वेतन मंत्रालय
कोणत्याही व्होट बँकेचा विचार न करता गेल्या 8 वर्षांत पंतप्रधान मोदी यांच्या कल्याणकारी योजना तळागाळातील गरजू व्यक्तीपर्यंत पोहोचल्या- केंद्रीय मंत्री डॉ. जितेंद्र सिंह
नवी दिल्ली, 30 ऑगस्ट 2022
केंद्रीय विज्ञान आणि तंत्रज्ञान , भू विज्ञान ; पंतप्रधान कार्यालय, कार्मिक, सार्वजनिक तक्रारी, निवृत्ती वेतन, अणु ऊर्जा आणि अवकाश राज्य मंत्री डॉ. जितेंद्र सिंह यांनी आज सांगितले की गेल्या 8 वर्षांच्या काळात पंतप्रधान नरेंद्र मोदी यांच्या कल्याणकारी योजना कोणत्याही मतपेटीचा विचार न करता तळागाळातील गरजू व्यक्ती पर्यंत पोहोचल्या.
उत्तरप्रदेशमध्ये मैनपुरी येथे “लाभार्थी” आणि पीआरआय, डीडीसी, बीडीसी आणि नगर परिषदेचे सभापती आणि सदस्यांबरोबर लागोपाठ आयोजित बैठकींना संबोधित करताना डॉ. जितेंद्र सिंह म्हणाले, प्रत्येक गरीबाभिमुख आणि लोककल्याणकारी योजना अशा रीतीने तयार करण्यात आली होती, की कुठलीही जात, पंथ, धर्म अथवा मतपेटी यांचा विचार न करता ती सर्वात जास्त गरजू अथवा तळागाळातील व्यक्तीपर्यंत पोहोचेल.
डॉ. जितेंद्र सिंह म्हणाले, पंतप्रधान गरीब कल्याण अन्न योजना , पंतप्रधान आवास योजना, पंतप्रधान किसान सन्मान निधी योजना, हर घर जल, उज्जवला, शौचालय, जन धन, आयुष्मान योजना यासारख्या लोक-केंद्रित योजना, कोणत्याही राजकीय विचाराशिवाय आणि अन्य विचाराशिवाय प्रत्येक घरात पोहोचल्या असून, “सब का साथ, सब का विकास, सब का विश्वास, आणि सब का प्रयास” या तत्त्वाचे आचरण करत समाजातील गरजू आणि वंचित घटकांना लक्ष्य करण्याची सर्वतोपरी काळजी घेण्यात आली. ते म्हणाले, कुठल्याही भेदभावाशिवाय गरजूंना कल्याणकारी योजनांचा लाभ मिळत असून, पूर्वी लोकानुनायाचे धोरण प्रचलित होते, त्यापेक्षा हे वेगळे आहे. या कल्याणकारी उपाययोजनांनी कोट्यवधि लोकांना गरिबीच्या विळख्यातून बाहेर काढले आणि त्यांना सन्मानाचे जीवन दिले, याचा मंत्र्यांनी विशेष उल्लेख केला.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
मत्स्योत्पादन, पशुविकास आणि दुग्धविकास मंत्रालय
गुजरातमधील विशेष महत्त्वाच्या स्थानावर आयोजित योगोत्सवात मंत्री पुरुषोत्तम रुपाला यांचा सहभाग
आंतरराष्ट्रीय योग दिन कार्यक्रमाची उलटगणना सुरू
भारत सरकारच्या वतीने स्वातंत्र्याचा अमृत महोत्सव साजरा केला जात आहे, त्याचाच एक भाग म्हणून, आयुष मंत्रालयाने आंतरराष्ट्रीय योग दिवस  च्या उलट गणतीचा कार्यक्रम आज आयोजित करण्यात आला. पशुसंवर्धन आणि दुग्धव्यवसाय विभाग, मत्स्यव्यवसाय, पशुसंवर्धन आणि दुग्धव्यवसाय मंत्रालय, राष्ट्रीय दुग्धविकास मंडळ  आणि गुजरात सहकारी दूध विपणन महासंघ  यांच्या सहकार्याने IDY-2022 योगोत्सवासाठी उलटगणती कार्यक्रम गुजरातमध्ये सोमनाथ येथे साजरा केला. योग्य राहणीमान आणि पौष्टिक आहारासह योग हा योगोत्सवाचा मुख्य विषय यावेळी ठेवण्यात आला.
या योगोत्सवाला मार्गदर्शन करताना, केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री पुरुषोत्तम रुपाला म्हणाले की, योग हा आपल्या सांस्कृतिक आणि आध्यात्मिक वारशाचा अविभाज्य भाग असल्याने जगभरात ‘योग’ला मिळणारी मान्यता ही भारतासाठी अभिमानाची बाब आहे. व्यक्तीला केवळ व्यायाम  नाही तर सकस आणि पौष्टिक आहाराचीही गरज असते. दूध हे सर्व अत्यावश्यक पोषक तत्वांचा एक चांगला स्त्रोत आहे आणि जवळजवळ पूर्ण अन्न आहे, हे सिद्ध झाले आहे. यावेळी मंत्री रूपाला यांच्या हस्ते गोबर गॅस स्लरी आधारित सेंद्रिय खत आणि NDDB ने विकसित केलेले शिशु संजीवनी  वितरित करण्यात आले.
अरबी समुद्रात मावळत्या सूर्याच्या साक्षीने सोमनाथ मंदिराच्या प्रांगणामध्ये या योगोत्सवाचे आयोजन आज करण्यात आले होते. जुनागढ, अमरेली, गीर, सोमनाथ आणि राजकोट येथील हजारांहून अधिक दुग्ध उत्पादक शेतकऱ्यांसह केंद्रीय मंत्री योग सत्रात सहभागी झाले होते. देशभरातील विविध सहकारी आणि दूध उत्पादक कंपन्यांमधील 7 लाखांहून अधिक दुग्ध उत्पादक शेतक-यांनी योगोत्सवामध्ये आभासी पद्धतीने सहभाग घेतला आणि योगाभ्यास केला.
संरक्षण मंत्रालय
भारतीय हवाई दलाच्या मेंटेनन्स कमांडचे प्रमुख एअर मार्शल शशीकर चौधरी यांची हवाई दलाच्या पुणे स्थित बेस रिपेयर डेपोला भेट
पुणे, 8 सप्टेंबर 2021
भारतीय हवाई दलाच्या मेंटेनन्स कमांडचे कमांडिंग इन चीफ, अतिविशिष्ट सेवापदक, विशिष्ट सेवापदक प्राप्त एअर मार्शल शशीकर चौधरी यांनी 07 आणि 08 सप्टेंबर 2021 रोजी , एअर फोर्स वाइफ्स वेल्फेअर असोसिएशन  च्या अध्यक्ष श्रीमती अनिता चौधरी यांच्यासह हवाई दलाच्या पुणे स्थित बेस रिपेयर डेपोला भेट दिली. एअर कमोडोर केएसएस प्रसाद, एअर ऑफिसर कमांडिंग, बेस रिपेअर डेपो आणि एअर फोर्स वाइफ्स वेल्फेअर असोसिएशन  च्या अध्यक्ष श्रीमती के श्रीलथा यांनी त्यांचे स्वागत केले.
एअर मार्शल चौधरी यांनी डेपोने राबवलेल्या कामांचा आढावा घेतला आणि ग्राउंड सपोर्ट यंत्रणेसह विविध उपक्रमांना चालना देण्यासाठी डेपोने बजावलेल्या अग्रगण्य भूमिकेबद्दल त्यांना माहिती देण्यात आली. थर्मल इमेजिंग तंत्रज्ञान, आधुनिक स्वयंचलित चाचणी उपकरणे आणि पर्यावरणीय पडताळणीच्या व्यापक वापराद्वारे विमान विज्ञानातील जटिल घटकांची दुरुस्ती करणे यासह स्वदेशी घडामोडींसाठी अनुरूप दृष्टिकोनासह 'आत्मनिर्भर भारत' चे ध्येय साध्य करण्यासाठी डेपोने उचललेल्या पावलांची त्यांनी प्रशंसा केली. त्यांनी नवीन तंत्रज्ञानाचा स्वीकार तसेच कृत्रिम बुद्धिमत्ता आणि भारतीय हवाई दलाच्या देखभाल आणि कार्यान्वयनाची तयारी वाढवण्यासाठी ब्लॉक चेनची क्षमता वापरण्याच्या प्रयत्नांची प्रशंसा केली. क्षमता बांधणी आणि क्षमता वाढवण्याच्या गरजेवर आणि स्वावलंबी होण्यावर भर देत एअर मार्शल यांनी , कार्यान्वयनासाठी महत्वाच्या देशांतर्गत उपाययोजना शोधण्यासाठी आणि विकसित करण्याच्या दृष्टीने शैक्षणिक क्षेत्रात नवोन्मेषासाठी आणि कार्यरत राहण्यासाठी डेपोतील हवाई योद्ध्यांना प्रोत्साहित केले.
एअर मार्शल यांनी डेपोच्या कर्मचार्यांना कोरोना संसर्ग टाळण्यासाठी कोविड प्रतिबंधक नियमांचे काटेकोरपणे पालन करण्याचे आणि 'कर्मवीर' या नावाशी ठाम राहण्यासाठी सतत प्रयत्न करणे सुरू ठेवण्याचे निर्देश दिले.
महामारीच्या काळात हाती घेण्यात आलेले विविध पुढाकार आणि कल्याणकारी उपक्रमांविषयी.श्रीमती अनिता चौधरी यांना माहिती देण्यात आली. कर्मचाऱ्यांच्या कल्याणासाठी डेपोने केलेल्या प्रयत्नांचे त्यांनी कौतुक केले.M.Iyengar/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 75
उपराष्ट्रपती कार्यालय
आंध्र प्रदेशातल्या शेतकऱ्यांच्या समस्यांविषयी उपराष्ट्रपतींनी केंद्रीय मंत्र्यांशी केली चर्चा
नवी दिल्ली, 2 मार्च 2020
उपराष्ट्रपती एम. वेंकय्या नायडू यांनी आंध्र प्रदेशातल्या भात शेती करणाऱ्या शेतकऱ्यांच्या समस्यांविषयी केंद्रीय अन्न व सार्वजनिक वितरण मंत्री रामविलास पासवान आणि केंद्रीय कृषी व शेतकरी कल्याण मंत्री नरेंद्र सिंग तोमर यांच्याशी चर्चा केली.
अन्न व सार्वजनिक वितरण विभाग तसेच भारतीय खाद्य महामंडळाच्या वरिष्ठ अधिकाऱ्यांनी देखील उपराष्ट्रपतींची भेट घेऊन आंध्रप्रदेशातल्या धान्यपुरवठा परिस्थितीबद्दल माहिती दिली.
आंध्रप्रदेशातल्या शेतकऱ्यांना उशीरा मिळणारा मोबदला, भातशेती करणाऱ्या शेतकऱ्यांकडून वेळेवर भात न उचलणे तसेच भारतीय खाद्य महामंडळाच्या खरेदी नियमांचे योग्य प्रकारे पालन न केल्यामुळे शेतकऱ्यांना पडत्या भावाने भात विक्री करणे भाग पडत असल्याच्या घटनांची चौकशी करण्याच्या सूचना यावेळी उपराष्ट्रपतींनी अधिकाऱ्यांना दिल्या.
राज्य सरकारला यासाठी आवश्यक तो निधी पुरवठा करण्यासाठी उपराष्ट्रपतींनी केंद्रीय अर्थमंत्री निर्मला सितारामन यांच्याशीही चर्चा केली.
B.Gokhale/U.Raikar/P.Kor
(Visitor Counter : 53
आरोग्य आणि कुटुंब कल्याण मंत्रालय
कोविड-19 अद्ययावत स्थिती
देशव्यापी लसीकरण मोहिमेअंतर्गत आतापर्यंत 35.28 कोटी लसींच्या मात्रा देण्यात आल्या आहेत.
गेल्या 24 तासांत भारतात कोविडचे 39,796 नवे रुग्ण आढळले आहेत.
भारतातील उपचाराधीन रुग्णांच्या संख्येत घट झाली असून ती 4,82,071 इतकी झाली आहे.
सध्या एकूण रुग्णांच्या प्रमाणात उपचाराधीन रुग्णांचे प्रमाण 1.58% इतके आहे.
आतापर्यंत देशात एकूण 2,97,00,430 रुग्ण कोविडमुक्त झाले आहेत.
गेल्या 24 तासांत 42,352 रुग्ण कोविडमुक्त झाले आहेत.
दैनंदिन रुग्णसंख्येपेक्षा दैनंदिन बरे होणाऱ्या रुग्णांची संख्या सलग 53 व्या दिवशी अधिक आहे.
रुग्ण बरे होण्याचे एकूण प्रमाण 97.11% पर्यंत वाढले आहे.
साप्ताहिक पॉझिटीव्हीटी दर 5% पेक्षा कमी असून, सध्या तो 2.40% इतका आहे.
दैनंदिन पॉझिटिव्हीटीचा दर 2.61% वर आला असून सलग 28 व्या दिवशी हा दर 5% च्या खाली आहे
देशात कोविड चाचण्यांची क्षमता लक्षणीयरित्या वाढलेली आहे- आतापर्यंत एकूण 41.97 कोटी चाचण्या करण्यात आल्या आहेत.
खाण मंत्रालय
भारतातील खनिज उत्पादनात डिसेंबर 2022 मध्ये 10% वाढ
महत्त्वाची दहा खनिजे उत्पादनात सकारात्मक वाढ दर्शवतात
एप्रिल- डिसेंबर 2022-23 दरम्यान एकूण वाढ 5.4% नोंदवली गेली
डिसेंबर - 2022  महिन्यासाठी खाण आणि उत्खनन क्षेत्राच्या खनिज उत्पादनाचा निर्देशांक 107.4 वर पोहोचला जो इंडियन ब्युरो ऑफ माइन्स  च्या तात्पुरत्या आकडेवारीनुसार डिसेंबर 2021 मधील पातळीच्या तुलनेत 9.8% जास्त आहे. त्याच वेळी, एप्रिल - डिसेंबर, 2022-23 या कालावधीसाठी मागील वर्षाच्या याच कालावधीच्या तुलनेत एकत्रित वाढ 5.4% इतकी आहे.
डिसेंबर 2022 मध्ये महत्त्वाच्या खनिजांची उत्पादन पातळी पुढील प्रमाणे होती: कोळसा 833 लाख टन, लिग्नाइट 35 लाख टन, नैसर्गिक वायू  2888 दशलक्ष घन. मी., पेट्रोलियम  25 लाख टन, बॉक्साइट 2272 हजार टन, क्रोमाईट 340 हजार टन, तांबे कॉन्क. 10 हजार टन, सोने 174 किलो, लोह खनिज 251 लाख टन, शिसे कॉन्क. 30 हजार टन, मॅंगनीज खनिज 307 हजार टन, झिंक कॉन्क. 137 हजार टन, चुनखडी 355 लाख टन, फॉस्फोराईट 170 हजार टन, मॅग्नेसाइट 9 हजार टन आणि हिरे 43 कॅरेट.
डिसेंबर 2021 च्या तुलनेत डिसेंबर 2022 मध्ये सकारात्मक वाढ दर्शविणाऱ्या महत्त्वाच्या खनिजांमध्ये यांचा समावेश आहे: सोने , फॉस्फोराइट , लोह खनिज , चुनखडी , मॅंगनीज धातू , कोळसा , झिंक कॉन्क , शिसे कॉन्क , तांबे कॉन्क , आणि नैसर्गिक वायू . नकारात्मक वाढ दर्शविणाऱ्या इतर महत्त्वाच्या खनिजांमध्ये यांचा समावेश आहे: पेट्रोलियम , बॉक्साइट , लिग्नाइट , क्रोमाइट , मॅग्नेसाइट  आणि हिरे .
पंतप्रधान कार्यालय
‘परीक्षा पे चर्चा’ हा परीक्षा आणि जीवनातील अनेक विषयांशी संबंधित चैतन्यपूर्ण मंच आहे: पंतप्रधान
नवी दिल्ली 16 एप्रिल 2022
‘परीक्षा पे चर्चा’ या अंतर्गत झालेल्या अनेक कार्यक्रमांमधील महत्त्वाचे वेचक मुद्दे ‘नमो अॅप’च्या अभिनव पद्धतीने संशोधित भागांमध्ये साठविले आहेत अशी माहिती पंतप्रधान नरेंद्र मोदी यांनी दिली आहे.
ट्विट संदेशात पंतप्रधान म्हणाले;
“आपल्या प्रेरणादायी #ExamWarriors शी संवाद साधण्यात मला फार आनंद मिळाला.
‘परीक्षा पे चर्चा’ हा परीक्षा आणि जीवनातील अनेक विषयांशी संबंधित चैतन्यपूर्ण मंच आहे.
या कार्यक्रमातील चर्चांचे वेचक भाग ‘नमो अॅप’च्या अभिनव पद्धतीने संशोधित भागांमध्ये मिळू शकतील”
पंतप्रधान कार्यालय
वडोदरा येथील दुर्घटनेत झालेल्या जीवित हानीबद्दल पंतप्रधानांकडून शोक व्यक्त
नवी दिल्ली, 18 नोव्हेंबर 2020
वडोदरा येथील दुर्घटनेत झालेल्या जीवित हानीबद्दल पंतप्रधान नरेंद्र मोदी यांनी शोक व्यक्त केला आहे.
"वडोदरा येथे झालेल्या दुर्घटनेमुळे मी दुःखी आहे. या दुर्घटनेत मृत्यमुखी पडलेल्या व्यक्तींच्या कुटुंबियांप्रती मी संवेदना व्यक्त करतो. जखमींच्या प्रकृतीत लवकरात लवकर सुधारणा होवो अशी मी प्रार्थना करतो. प्रशासनाकडून दुर्घटनास्थळी सर्वोतोपरी मदत उपलब्ध करून दिली जात आहे.", असे पंतप्रधानांनी ट्विट मध्ये म्हटले आहे.U.Ujgare/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
भारताच्या उपराष्ट्रपतीपदी निवड झाल्याबद्दल जगदीप धनखड यांचे केंद्रीय गृह आणि सहकारमंत्री अमित शाह यांनी केले अभिनंदन
एका शेतकऱ्याचा सुपुत्र असलेल्या जगदीप धनखड यांची भारताचे उपराष्ट्रपती म्हणून झालेली निवड ही देशासाठी अत्यंत आनंदाची बाब आहे
धनखड हे त्यांच्या प्रदीर्घ सार्वजनिक जीवनात सतत लोकांशी जोडलेले राहिले आहेत, मुलभूत समस्यांविषयीची त्यांची समज आणि त्यांचा अनुभव राज्यसभेच्या कामकाजासाठी नक्कीच उपयुक्त ठरेल
उपराष्ट्रपती आणि राज्यसभा अध्यक्ष म्हणून जगदीप धनखड हे राज्यघटनेचे आदर्श पालनकर्ते ठरतील असा विश्वास व्यक्त करून केंद्रीय गृहमंत्र्यांनी त्यांचे या विजयाबद्दल अभिनंदन केले
केंद्रीय मंत्री अमित शाह म्हणाले की पंतप्रधान मोदी यांच्या नेतृत्वाखाली राष्ट्रीय लोकशाही आघाडीतील पक्ष, इतर पक्ष आणि संसद सदस्यांनी धनखड यांना पाठींबा दिल्याबद्दल त्यांचे देखील आभार
जगदीप धनखड यांची भारताच्या उपराष्ट्रपतीपदी निवड झाल्याबद्दल केंद्रीय गृह आणि सहकारमंत्री अमित शाह यांनी त्यांचे अभिनंदन केले आहे.ट्वीट संदेशांच्या मालिकेत केंद्रीय मंत्री अमित शाह म्हणाले, “एका शेतकऱ्याचा सुपुत्र असलेल्या जगदीप धनखड यांची भारताचे उपराष्ट्रपती म्हणून निवड होणे ही बाब देशासाठी अत्यंत आनंदाची आहे. धनखड हे त्यांच्या प्रदीर्घ सार्वजनिक जीवनात सतत लोकांशी जोडलेले राहिले आहेत, मुलभूत समस्यांविषयीची त्यांची समज आणि त्यांचा अनुभव राज्यसभेच्या कामकाजासाठी नक्कीच उपयुक्त ठरेल.”
पंतप्रधान कार्यालय
पंतप्रधान नरेंद्र मोदी यांनी रिपब्लिक ऑफ कोरियाच्या राष्ट्राध्यक्षपदी निवड झालेल्या युन सुक–येउल यांच्याशी दूरध्वनीद्वारे साधला संवाद
नवी दिल्ली, 17 मार्च 2022
पंतप्रधान नरेंद्र मोदी यांनी रिपब्लिक ऑफ कोरियाच्या राष्ट्राध्यक्षपदी निवडून आलेल्या महामहीम युन सुक –येउल यांच्याशी आज दूरध्वनीद्वारे संवाद साधला.
रिपब्लिक ऑफ कोरियाच्या राष्ट्राध्यक्षपदासाठी नुकत्याच झालेल्या निवडणुकीत मिळवलेल्या यशाबद्दल पंतप्रधानांनी युन यांचे अभिनंदन केले.
भारत-कोरिया धोरणात्मक भागीदारी, विशेषकरून सध्याच्या जागतिक परिस्थितीत ही भागीदारी अधिक विस्तृत आणि घनिष्ठ करण्याच्या महत्वावर दोन्ही नेत्यांनी सहमती दर्शवली. द्विपक्षीय सहकार्याला अधिक वेग देणाऱ्या संभाव्य विविध क्षेत्रावर उभय नेत्यांनी चर्चा केली आणि या दिशेने एकत्र काम करण्यालाही संमती दर्शवली.
भारत आणि रिपब्लिक ऑफ कोरिया यांच्यातल्या राजनैतिक संबंधाना पुढच्या वर्षी 50 वर्षे होत असल्याबद्दल संयुक्तपणे वर्धापनदिन साजरा करण्याच्या इच्छेवर त्यांनी भर दिला.
पंतप्रधानांनी, युन यांना, त्यांच्या सोयीनुसार भारताला भेट देण्यासाठी निमंत्रण दिले.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ग्राहक व्यवहार, अन्न आणि सार्वजनिक पुरवठा मंत्रालय
टाळेबंदीच्या काळात अत्यावश्यक वस्तूंचा सुरळीत पुरवठा
कोविड-19 महामारीमुळे लागू करण्यात आलेल्या टाळेबंदीदरम्यान आर्थिक प्रतिसाद म्हणून सरकारने प्रधानमंत्री गरीब कल्याण योजनेअंतर्गत राष्ट्रीय अन्न सुरक्षा कायदा 2013 च्या लाभार्थ्यांना एप्रिल ते नोव्हेंबर 2020 या आठ महिन्यांसाठी प्रतिमाह प्रतिव्यक्ती 5 किलो अन्नधान्य आणि 1 किलो डाळी मोफत वितरीत केल्या. ग्राहक व्यवहार विभागाकडे डाळींच्या वितरणाची जबाबदारी सोपवण्यात आली होती. पीएमजीकेएवायच्या पहिल्या टप्प्यात, 18.27 कोटी लाभार्थ्यांना एप्रिल ते जून काळात 5,48,172.44 मेट्रीक टन डाळींचे वितरण केले. तर, दुसऱ्या टप्पा नोव्हेंबर 2020 पर्यंत वाढवण्यात आला आहे.
याव्यतिरिक्त, आत्मनिर्भर भारत अभियानाअंतर्गत जे प्रवासी मजूर एनएफएसएअंतर्गत येत नाहीत, त्यांना प्रतिव्यक्ती प्रतिमहिना 5 किलो अन्नधान्य आणि 1 किलो डाळी एप्रिल आणि मे या दोन महिन्यांसाठी मोफत वितरीत केल्या. आत्मनिर्भर भारत अभियानाने टाळेबंदीच्या काळात अत्यावश्यक अन्नधान्याची उपलब्धता सुनिश्चित केली होती.
केंद्रीय ग्राहक व्यवहार, अन्न आणि सार्वजनिक वितरण राज्यमंत्री रावसाहेब दानवे यांनी आज राज्यसभेत ही माहिती दिली.
पंतप्रधान कार्यालय
दूरदर्शन वरील ‘धरोहर भारत की’ हा माहितीपट पाहण्याचं पंतप्रधानांचं नागरिकांना आवाहन
पंतप्रधान नरेंद्र मोदी यांनी नागरिकांना 14 आणि 15 एप्रिल रोजी रात्री आठ वाजता डीडी नॅशनल वरून दोन भागात प्रसारित केला जाणारा ‘धरोहर भारत की’ हा माहितीपट पाहण्याचं आवाहन केलं आहे.
दूरदर्शन ने केलेल्या एका ट्विटला प्रतिक्रिया देताना पंतप्रधान म्हणाले की,
"आपलं स्वातंत्र्य सुनिश्चित करण्यासाठी सर्वस्वाचा त्याग करणाऱ्या आपल्या स्वातंत्र्यसैनिकांना आणि शूर योद्धयांना याद्वारे श्रद्धांजली.
दूरदर्शन राष्ट्रीय @DDNational वर येत्या 14 आणि 15 तारखेला रात्री आठ वाजता #DharoharBharatKi हा दोन भागांचा माहितीपट जरूर पहा.”